Наш эксперт лічыць, што патанненне жыллёвага квадрата па лініі долевага будаўніцтва будзе мець нават больш хуткія тэмпы. Справа ў тым, што на першасным рынку жыллёвай нерухомасці сёння назіраецца сурёзная канкурэнцыя паміж будтрэстамі, якія займаюцца долевым будаўніцтвам. Тут больш актыўнымі сталі ўдзельнічаць дзяржаўныя будаўнічыя арганізацыі. Пры будаўніцтве панэльных дамоў па далёўцы ўсё часцей арганізатары будаўніцтва прапануюць кліентам жыллё, дзе квадратны метр каштуе да тысячы долараў. Персанальна Марыі Сцяпанаўне і спадарыні Алене Мікалай Прасталупаў параіў не спяшацца пры набыцці любога па якасці жылля для сваіх дзетак. Лепш сёння падаць заяўку ў агенцтва і дачакацца свайго варыянта, або прыняць рашэнне на карысць долевага будаўніцтва новага сучаснага жылля. Справа застаецца за пошукам неабходных фінансаў.